**Kriteriji za pridobitev ustne ocene:**

* **5. razred**

**Odlično (5):**

Poimenuje, razume in prebere vse pojme (hrano, igrače, barve,…). Nebesedno in besedno se pravilno odziva na vse sogovornikove pobude. Govori ali poje besedila v angleščini brez napak in spodbude učitelja. Pravilno tvori vse obravnavane jezikovne strukture. Izgovarjava je razumljiva in razločna.

**Prav dobro (4):**

Poimenuje, razume in prebere večino pojmov. Nebesedno in besedno se pravilno odziva na večino sogovornikovih pobud. Govori ali poje besedila v angleščini z nekaj pomanjkljivostmi. Pravilno tvori večino obravnavanih slovničnih struktur. Izgovarjava je večinoma razumljiva.

**Dobro (3):**

Poimenuje, razume in prebere nekaj pojmov. Nebesedno in besedno se pravilno odziva na nekaj sogovornikovih pobud. Govori ali poje besedila v angleščini s pomanjkljivostmi ob občasni spodbudi učitelja. Pravilno tvori le nekaj obravnavanih jezikovnih struktur. Izgovarjava je delno razumljiva.

**Zadostno (2):**

Poimenuje, razume in prebere malo pojmov. Nebesedno in besedno se redko pravilno odziva na sogovornikove pobude. Govori ali poje besedila v angleščini s težavo ob stalni spodbudi učitelja. Pravilno tvori le posamezne obravnavane slovnične strukture. Izgovarjava je slaba.

**Nezadostno (1):**

Učenec ne zna prebrati in poimenovati nobenega pojma. Nebesedno in besedno se ne odziva na sogovornikove pobude ali pa se odzove nepravilno. Govor je nerazločen in nerazumljiv. Učenec ne zna izraziti misli v angleškem jeziku in ni sposoben uporabljati niti preprostih jezikovnih struktur.

**Govorni nastop po vnaprej predpisanih točkah**

**VSEBINA**

3         Vsebina je izvirna in bogata. Učenec vključi podatke, ki so razumljivi, izogiba se veliki količini suhoparnim podatkov in prezahtevnemu strokovnemu izrazju. Učenec upošteva predpisane teme.

2          Vsebina je primerna, ni posebno bogata ali izvirna in je krajša od predvidene.

1          Vsebina je le delno primerna ali zelo kratka (ena ali dve povedi na točko ali pa je učenec kakšno točko izpustil.)

0          Vsebina je prekratka za oceno oziroma je nerazumljiva.

**BESEDIŠČE IN JEZIKOVNA PRAVILNOST**

3        Učenec uporabi bogato  besedišče. Večina jezikovnih struktur je pravilnih.

2         Učenec uporabi primerno in ustrezno besedišče, ni pa posebno bogato. Jezikovne strukture so tvorjene in rabljene večinoma pravilno.

1          Učenec uporabi skromno besedišče, se ponavlja ali je pogosto neprimerno zahtevno. Jezikovne strukture so pogosto neustrezno rabljene ali nepravilno tvorjene.

0          Učenec pogosto uporabi neustrezno besedišče ali pa ga nepravilno rabi. Jezikovne strukture so večinoma    nepravilne.

**PREDSTAVITEV**

3          Učenec ob plakatu oz. projekciji govori prosto, tekoče in s primerno glasnostjo. Smiselno poudarja in naglašuje besede. Predstavitev je sestavljena glede na prej pripravljene točke. Napak v izgovorjavi skoraj ni.

2          Učenec občasno govori ob podpori zapiskov ali opornih točk in večkrat težko samostojno nadaljuje. Govori s primerno glasnostjo in razumljivo. Pojavljajo se manjše napake pri izgovorjavi.

1          Učenec ne govori tekoče, prekinitve so pogoste. Učenec večinoma bere zapis. Občasno je govor težko razumljiv. Izgovorjava je okorna ali pogosto nepravilna. Učenec občasno ne upošteva govornega položaja.

0          Učenec bere zapis. Govor je zelo nepovezan ali nerazumljiv. Učenec pogosto ne upošteva govornega položaja.

**PLAKAT ALI PROJEKCIJA**

2          Plakat je estetski in primerno strukturiran, napake v zapisu so popravljene po učiteljevih navodilih .

1         Plakat je zelo poenostavljen ali likovno šibek, napake v zapisu so pogoste in niso popravljene.

 0        Plakat je izredno slabo dodelan. / Učenec ne pripravi plakata.

Učenci plakat oddajo do predvidenega datuma. Učitelj popravi jezikovne napake na plakatu ali sestavku. Učenec doma popravi napake.

**UČENCI LAHKO DOBIJO 11 TOČK.**

**Pragovi ocenjevanja:**

**11, 10 = 5**

**9 = 4**

**8, 7 = 3**

**6, 5 = 2**

**4 - 0 = 1**